钦定古今图书集成/明伦汇编/氏族典/第567卷 > 《郑樵通志》 > 呼延平
## 钦定古今图书集成/明伦汇编/氏族典/第567卷 > 《郑樵通志》 > 呼延平

按《晋书慕容超载记》：超，德兄北海王纳之子垂，起兵
山东，苻昌收纳及德诸子，皆诛之。纳母公孙氏，以耄
获免。纳妻段氏，方娠未决，囚之于郡狱。狱掾呼延平，
德之故吏也，尝有死罪，德免之。至是将公孙及段氏
逃于羌中而生超焉。公孙氏卒，平又将超母子奔于
吕光，又徙于长安。超母谓超曰：“吾母子获济，呼延氏
之力平今虽死，吾欲为汝纳其女，以报厚恩。”于是娶
之。